**210512**

**Қиындықтар арасынан үмітті қалай табуға болады**

**екіншісі**

***«Сендер әлі күнге дейін қатты сыналған жоқсыңдар, еліктірген жағдайлар әдетте адамдардың бастарына түсіп жүргендегідей ғана болып келді. Ал Құдай Өзінің уәдесіне берік: Ол төзімдеріңнен артық сыналуларыңа жол бермейді. Еліктірілген кездеріңде соған шыдауға күш-қуат беріп, құтылып шығудың лайықты жолымен қамтамасыз етеді.»***

***(Қорынттықт. 1-хат 10:13)***

Өмірімде кездестірген ең шабытты адамдардың бірі - аяқ-қолдары дұрыс істемейтін, мүгедек болған әйел. Миссис Кэйсон, кішігірім қалада тұратын кедей әйел болған. Мен мектепте оқып жүрген едім, кейде достарыммен оның азық-түлік дүкенінен анда-санда тамақ алып тұратынбыз, бірақ сонымен қатар апта сайын біздің біреуіміз оған барып, Киелі кітапты оқып беретін едік. Ақыры, оның ауруы оны мүгедектікке ұшыратқаны соншалық, ол төсектен тұра алмады. Оның отбасы болған жоқ, достары да аз болды, бірақ ол әрдайым жарқын жүзді және көңілді болды. Тістерінің көпшілігі жоқ болғанымен, жүрегі жылулық пен үмітке толы болды.

Кәрі миссис Кэйсон туралы есімде қалғаны - оның “Құдай маған сондай мейірімді!» деп айтуы. Солай айтқанда мен өзіме «Шынымен бе? Тек өзіңізге қараңызшы. Сіз енді жүре алмайсыз. Сіз мұны қалай айта аласыз?» Деп ойлайтынмын. Бір күні мен киелі кітапты оқып, онымен бірге мінажат еткенімде, ол тағы да: “Құдай маған сондай мейірімді!» - деді. Сол кезде, мен өз-өзімді ұстай алмай: «Сіз мұны қалай айта аласыз?» деп сұрадым. Ол көп ойланбай, тез жауап берді: «Құдайдың көмегінсіз мен бір күнде азапқа шыдай алмайтын едім!»

Элизабет Коутсворт айтқандай: «Тамырға дейін кесілген өсімдік кескен адамды жек көріп кетпейді; ол барлық күшін тағы да өсу үшін жұмсайды». Құдай сізге: «Менің рақымым саған жетер: күшсіз жағдайыңда Менің құдіретім толықтай іске аса алады» - деп айтты. (2 Қорынттықтарға 12: 9). Сөйтіп, мен ақыры мектепті бітіріп, көшіп кеттім. Оның жағдайы туралы жаңалықтарды өте сирек естіп жүрдім, және әрине бұл жаңалықтар өте жақсы болған жоқ еді. Ол бұл өмірден көп жылдар бұрын өтіп кетті, бірақ бұл сөздер менің есімнен ешқашан кетпейді: “Құдай маған сондай мейірімді!» Бұл қалай, досым? Өз мәселеңізден әрі қараңыз, сонда сіз бәрібір Иеміздің жақсылығын көресіз.